கேள்வி: 2023 ஒடிசா தொடருந்து விபத்து - பாதிப்புகள் பற்றி விளக்கவும்.
பதில்: 288 பேர் உயிரிழந்ததாகவும், 900க்கும் மேற்பட்டோர் காயமடைந்ததாகவும் ஒடிசா மாநில பேரிடர் மேலாண்மை அமைச்சர் முன்னதாக தெரிவித்திருந்தார் இறப்பு எண்ணிக்கை 275 என்பதாக ஒடிசா மாநில தலைமைச் செயலாளர் பின்னர் தெரிவித்தார். இறந்தவர்களின் உடல்கள் அருகிலுள்ள பள்ளிக்கூடம் ஒன்றிற்கு எடுத்துச் செல்லப்பட்டு, அங்கு வைக்கப்பட்டன. விபத்தில் உயிரிழந்தவர்களின் உடல்கள் மிகவும் சிதைவுற்றிருந்ததால், அவர்களை அடையாளம் காணுதல் கடினமாக இருந்தது. நகர்பேசி, பயணப் பொதி, மற்ற பொருட்கள் வாயிலாக அடையாளம் காணும் முயற்சிகள் மேற்கொள்ளப்பட்டன. மொத்தமாக 1,175 பேர் மருத்துவமனைகளில் அனுமதிக்கப்பட்டிருந்ததாகவும், அவர்களில் 793 பேர் அவர்தம் வீடுகளுக்கு அனுப்பப்பட்டுவிட்டதாகவும் சூன் 3 அன்று மாலை நேரத்தில் ஒடிசா அரசு தெரிவித்தது. 382 பேருக்கு சிகிச்சை அளிக்கப்பட்டு வருவதாகவும் தெரிவிக்கப்பட்டது. எண்ணிக்கை மிகுதியால் உள்ளூர் மருத்துவமனைகள் நிரம்பியபோதும் அவை காயமடைந்தோரைக் கவனிப்பதில் முழுமையாகச் செயற்பட்டன.